Tehnilistest lahendustest tasub tähelepanu pöörata alumiiniumraamis akendele, mille profiilijaotus võimaldab interjööri lubada maksimaalsel hulgal valgust. Aknad on varustatud elektriliste lamellkardinatega rõhutades elanike privaatsusevajadust. Suurt rõhku pandi ka kliimaseadmele ja energiatõhusale ning keskonnasõbralikule küttesüsteemile. Mazeres sai inspiratsiooni traditsioonilistest Polüneesia majadest, mida iseloomustab naturaalne tuule mõjul toimiv ristventilatsioon. Energiatõhustust suurendavad ka majja projekteeritud päikesepaneelid, kamin ja kaasaegsed põrandaküttesüsteemid.
Sisekujunduses sooviti rõhutada suurt metallist treppi, kaminat, vannitube ja pere enda disainitud kööki, mis telliti tuttavalt mööblimeistrilt. Interjöörile ilme andmisel rääkisid kaasa kõik pereliikmed, eriti just lapsed, kelle initsiatiivil on ruumis oma koht pinksilaual, ripptoolil ja surfilaudadel.
Lõpptulemusena on maja juures säilitatud selle 1930. aastatele omane välisilme. Interjööris on rõhk ka tühjuse käsitlusel ehk kesksel avatud ruumil, mille ümber koonduvad iseseisvalt toimivad ruumid. Mazerese sõnul ammutas ta oma maja ehitades inspiratsiooni erinevatest allikatest: sisemise ruumijaotuse poolest meenutab maja Maroko riaade, avatud ruumi loogika poolest ameerikalikke lofte ning minimalistliku disaini poolest Jaapanile omast esteetikat. Kõik see kõlab igati loogiliselt, sest arhitekt Marc Mazeres on sündinud Marokos, elanud Ameerika Ühendriikides ning tema abikaasa juured on nii Prantsusmaal kui Jaapanis.